Sögunefndin fór í gegnum allar fundargerðir frá upphafi og skráði meðal annars frásögn af tilurð Deltadeildar , markmið og áherslur í starfi deildarinnar í gegnum árin , félagatal og þróun félagafjölda , stjórnar - og nefndarsetu félagaskvenna og þátttöku þeirra í starfi utan deildarinnar . Þetta var mikið verk og á köflum flókið því eins og kemur fram í formála sögunefndar um efnisöflun og starf nefndarinnar þá voru fundargerðir ekki alltaf mjög formlegar og í sumum tilfellum erfitt að fylgja því formi sem nefndin setti sér að vinna eftir við ritun annálsins . En magnaðar konur létu slíkt ekki aftra sér og færðu deildinni yfirgripsmikið og fræðandi verk sem þær skiluðu af sér á 30 ára afmælinu við mikinn fögnuð félagskvenna .